标题：胎息经
内容
胎从伏气中结，气从有胎中息。气入身来谓之生，神去离形谓之死。知神气可以长生：固守虚无，以养神气；神行即气行，神住即气住；若欲长生，神气相注。心不动念，无来无去，不出不入，自然常住，勤而行之，是真道路。
胎从伏气中结脐下三寸为气海，亦为下丹田，亦为玄牝。世人多以口鼻为玄牝，非也。口鼻即玄牝出入之门。盖玄者水也；牝，土母也。世人以阴阳气相感，结於水母，三月胎结，十月形体具而生人。修道者，常伏其气於脐下，守其神於身内，神气相合而生玄胎。玄胎既结，乃自生身，即为内丹，不死之道也。气从有胎中息神为气子，气为神母，神气相逐，如形与影。胎母既结，神子自息，即元气不散。气入身来为之生，神去离形为之死《西升经》云：身者神之舍，神之主也。主人安静，神即居之；主人躁动，神即去之。神去气散，其可得生？是以人耳目手足，皆不能自运，必假神以御之。学道养生之人，常拘其神以为身主，主既不去，宅岂崩坏也。知神气可以长生，固守虚无以养神气《道经》云：我命在我，不在天也。所患人不能知其道，复知而不行。知者但能虚心绝虑，保气养精，不为外境爱欲所牵，恬淡以养神气，即长生之道毕矣。神行即气行，神住即气住所谓意是气马，行止相随，欲使元气不离玄牝，即先拘守其神，神不离身，气亦不散，自然内实，不饥不渴也。若欲长生，神气相注相注者，即是神气不相离。《玄纲》云：纤毫阳气不尽不为鬼，纤毫阴气不尽不为仙。元阳即阳气也，食气即阴气也。常减食节欲，使元气内运，元气既壮，即阴气自消。阳壮阴衰，则百病不作，神安体悦，可觊长生。心不动念，无来无去，不出不入，自然常住神之与气，在母腹中本是一体之物，及生下为外境爱欲所牵，未尝一息暂归於本。人知此道，常泯绝情念，勿使神之出入去来。能行不忘，久而习之，神自住之矣。勤而行之，是真道路修真之道，备尽於斯，然圣人之言，其可忘欤。
注释
胎息经注释（张义尚）
胎者胎其神，息者息其气。胎字是指神之泰定，不动不摇，不忧不惧，不思不想，如婴孩之处母腹。息字是指粗气绝灭，外气不行，气既不行，自然百脉冲和，一片光明。气犹水也，神犹月也，月动由於水漾，神摇由於气牵。水澄则月明，气定则神慧，神气相抱，达於大定，而内丹自成，故曰「胎息」。
胎从伏气中结，气从有胎中息。
神犹人也，气犹马也，马载人驰，犹之气牵神动。故欲神定自在，有如孕妇之怀胎者，舍降伏其气，使气能归根蛰藏，莫由致也。《抱朴子》曰；「得胎息者，能不以鼻口嘘吸，如在胞胎之中，则道成矣」。朱子《调息铭》曰：「静极而嘘，如春沼鱼，动极而吸，如百虫蛰。春鱼得气而动，其动极微，寒虫含气而蛰，其蛰无朕。调息者，须似绵绵密密，幽幽微微，呼则百骸万窍，气随以出，吸则百骸万窍，气随以入」。《摄生三要》曰：「初学调息，须想其气，出从脐出，入从脐灭，调得极细。然后不用口鼻，但以脐呼吸，如在胞胎中，故曰胎息。初闭气一口，以脐呼吸，数之至八十一或一百二十，乃以口吐气出之，当令极细，以鸿毛著於口鼻之上，吐气而鸿毛不动为度。渐习转增数之，久可至千．则老者更少，日还一日矣」。气入身来为之生，神去离形为之死。
举凡生物，莫不有气，而命即寓於气之中，凡生物之所以有知觉、运动者，莫非气之运用也。无气则不能动，自成死物矣。凡蠢蠢者莫不含灵，灵者神也，而性即藏於神之内，无神以主，则有如木石，非死而何？故知人身之所以生者，气与神也。惟是此气与神，禀之於天，而又受天之陶铸，《阴符经》所谓天地万物之盗，及古哲云，天与之，天复取之，失其气，气尽而死也，皆指此。
知神气可以长生，固守虚无，以养神气。
此乃本经最要之诀。盖虚无者，即是致虚守静，更立玄牝之法。虚者虚其心，无者无其身，虚其心则神自清，无其身则气自静，能清能静，神气自养矣。然此非一赋可几者，必朝斯夕斯，动静一如，方能有成。故曰固守，言不可须臾相离，一刻怠忽也。
老子曰：「致虚极，守静笃，万物并作，吾以观其复」。
《素问·上古天真论》日：「恬憺虚无，真气从之，精神内守，病安从来」。
神行即气行，神住即气住。
此言神之与气，是一非二。无气则神无依，无神则气无主。神既为主，故神动即有气动，神不动，则气亦不动，如影之随形。经虽明言神气并举，阴阳两列，然修道之功，惟在阴阳合一，而固守虚无，即是致虚极，守静笃，又为合一之手段也。
若欲长生，神气相注。
神气合一而定，即是此节之旨。盖神行气行，气行精败，形因之衰矣。惟神凝气定，形随以泰，自然长生。
张三丰《道言浅说》曰：「大凡打坐，须将神抱住气，意系住息，在丹田中，宛转悠扬，聚而不散，则内脏之气与外来之气，交结於丹田。日充月盛，达乎四肢，流乎百脉，撞开夹脊双关而上游於泥九，旋复降下绎宫而下丹田，神气相守，息息相依，河车之路通矣。功夫到此，筑基之效，已得一半矣」。
心不动念，无来无去；不出不入，自然常住。
心不动念，无来无去，即是心定神凝之功。岂特无来无去，直须绝对待，离二边, 空三际，如如长住，住无所住方是。心不动则气不动，故继之以不出不入，自然常住，是气无出入，息灭尽定，心气不二矣。
勤而行之，是真道路。
《胎息经》自始至终不离神、气二字，有神有气则相守，忘神志气则入虚，功夫由浅入深，而效验则步步不同。学者如能恪守勿失，勤而行之，则柔气功之道尽在是矣。
注释答疑
就《胎息经注释》答读者问（张义尚）
1982年第3期《气功》杂志载拙作《胎息经注释》一文，多年来不少人来信赞我注释，比之《云笼七签》中葛洪所论和王文禄、幻真诸前辈所注超胜，但经中有些语句，尤其入手二句还不无疑义，希望我能更进一步地解释。其次，认为《气功》所载非全豹，希望我能把原作全稿复印出来，分惠於同好。回答如下：
《胎息经》是我国古代气功文献中的精品。胎息二字，胎是圣胎，乃真神所结：息是真息；乃内外呼吸气停（真息无息）所成。只此二字，已明明指出神之与气，互相对待，互为其根。神属阴，喻之为汞；气属阳，喻之为铅，此是本身之阴阳。神是性。气是命，性不离命，命不离性，二者是二是一，即是性命双修。故虚靖真君日：「神是性兮气是命」。曹文逸仙姑曰：「我为诸公说端的，命蒂从来是真息」。
经首二句，「胎从伏气中结，气从有胎中息」。话是两句，事只一端。前句言神（胎即是神之喻），后句言气。而神气合修之主旨，专在「伏气「二字，乃是修习之手段。气如何伏？又专在「凝神」。故虚靖真君说：「神不外驰气自定」。并且经中言神气之重要, 有「气入身来为之生。神去离形为之死」句；言神气之互根，有「神行则气行，神住则气住」句；言修习之方法，有「固守虚无，以养神气」和「若欲长生，神气相注」句。虚是虚其身，无是无其气；曰养则不是勉强造作，而是自然而然，两者相注如水乳交融。反反覆覆，都只是神气二字，真可谓「知其要者，一言而终」也。
总上可知：「胎」是比喻心神能安住不动，也就是出生定力。道家谓之为内丹或阴丹，须已摆脱了身外的呼吸和身内脏器功能，即一切气化之气的干扰方能形成。到了那个境界，是为「伏气」。就是自然地不觉有内外呼吸之痕迹，而唯一神独耀，故曰「胎从伏气中结」。在此圣胎凝结之同时，内外气息亦自归於寂灭，故曰「气从有胎中息」。古仙曰：「脉住气停胎始结」，陈泥丸祖师曰：「我昔功夫行一年；六脉已息气归根，有一婴儿在下田，与我形貌亦如然。」皆可为证。
还有必须知道的，玉蟾仙翁曰：「昔日遇师真口决，只是凝神入气穴」。气穴，一般都指为脐下之下丹田。实际上所谓气穴，我得真师指授，乃是在静定之中，真神与真气相依相抱而合一；换句话说，即是以气为穴而神凝之，所谓「神入气中, 如在深穴之内」者是也。善乎闵一得真人之言曰：「圆虚圆寂，圆清圆和，何内何外？何有何无？生生化化。一付如如，还返妙用，如斯如斯，成身内身，是名真吾」。此种高级层次功夫的行持，是不拘行住坐卧，只要能祛除一切杂念妄想，不思过去未来，惟用现前一念，将全身放松，与整个宇宙太空法界融为一体，则气自养。如是熏习既久。自见「灵光独耀，迥脱根尘」矣。
总之，《胎息经》之所指示者，乃是直接从神气人手，一而不是在后天幻躯上去纠缠。这符合於老子「外其身而身修，忘其形而形存」之旨，亦符合於《谭子化书》「忘形以养气」之诀，故在古代气功中，乃是比较高级的层次，除了真正人元丹法乃依同类阴阳而修外，此则是本身阴阳亦通虚空阴阳之唯一可靠而无偏倚之大道，至简至易，至圣至神者也。
至於拙作《胎息经注释》之原稿，本名《胎息经笺疏》乃辑入了各门各派有关入门之语句作印证而成，将来如有必要，考虑修订单行。若就真实修持、真实受用而言，则正如白真人所云「一言半句便通玄，何用丹书千万篇」！若就最高境界而言，则「举心便错，动念即乖」！总上所述，皆是葛籐，应早承领三百痛棒去！
胎息口诀
序曰：在胎为婴，初生曰孩。婴儿在腹中，口含泥土，喘息不通，以脐咽气，养育形兆，故得成全，则知脐为命门。凡婴孩或有初生尚活，少顷辄不收者，但以暖水浸脐带，向腹将三五过即苏，乃知脐为命门，信然不谬。修道者，欲求胎息，先须知胎息之根源，按而行之，喘息如婴儿在腹中，故名胎息矣。乃知返本还元，却老归婴，良有由矣。绵绵不闲，胎仙之道成焉。故先序经纪体用兼明备矣。
凡欲胎息，先须於静室中，勿令人入，正身端坐，以左脚搭右脚上，解缓衣带，徐徐按捺肢节，两手握固於两腿上，即吐纳三五过，令无结滞，涤虑清闲，虚心实腹；左右徐徐摇身，令脏叶舒展，讫，还徐徐放著实；即鸣天鼓三十六过，漱满华池；然后存头戴朱雀，脚履玄武，左肩有青龙，右肩有白虎；然后想眉间一寸为明堂，却入二寸为洞房，却入三寸为丹田宫亦名泥丸宫，宫中有神人，长二寸，戴青冠，披朱褐，执绛简；次存中丹田中丹田，心也，亦名绛宫，中有神人，亦披朱褐；次存下丹田在脐下二寸半紫微宫，亦名气海也，中有神人，亦披朱褐桑榆子曰：《金刚经》云：如来说诸相具足，即非诸相具足，彼所以立相生名者，以为戒洁之阶也。夫神岂止於上？岂住於下？岂留中间？舒泽弥乎大千挈之，亦复无物。若随迹观相，随相强名，常河之沙，讵足以算数。夫神也，变化不测，宁岂如九品郎，执笏兢兢不出局门哉；次存五脏，从心起，遍存五脏六腑。存五脏中各出本方气，及三丹田中素云合为一气，於头后出，焕焕分光九色上腾，可长三丈余，想身在其中。此时即口鼻俱闭，心存气海中，胎气出入喘息，只在脐中。如气急，即鼻中细细放通息。候气平，还依前用心存之。以汗出为一通，亦不限过数。如体热闷，即心存气遍身出，如饭甑中气，此名满息。久久行之，入玄寂中，出妙默中，再咽洞观形中五脏六腑及大小腹，胃受一二升，如黄土色，脾长一尺二寸，在胃上，前后摩动不停，停则不和，饭食不消，如饭食不消，即是不摩矣。当须闭气，以手摩腹一百下，即自然转摩矣。次存心，心如红莲花未开下垂，长三寸，上有九窍，二窍在后，正面有黑毛，茎长二寸半；次存肺，肺似白莲花开，五叶下垂，上有白脉，膜在心上覆心；次存肝，肝在心后，七叶，紫苍色，上有黄脉，膜从左边第三下，胆在此也，其胆色青黄，长二寸半；次存肾，肾状如覆杯，黑色，却著脊，去脐三寸，上小下大，左为上，右为下。遍观一形，三十六位、乃三百六十骨节，皆有筋缠，骨青白如玉色，筋色黄白，髓若冰雪；有三百六十穴，穴穴之中皆有鲜血，如江河、池潭也。及见左脚中指第二节，是血液上源，其中涌出通流一形，一夜绕身三万六千匝，至右脚中指第二节则化尽。所以人若睡，必须侧卧拳跼，阴魄全也。亦觉，即须展两脚及两手，令气通遍浑身，阳气布也。若如此修行，即与经所言动息善时之义合矣。久久行之，口鼻俱无喘息，如婴儿在胎，以脐通气，故谓之胎息矣。绵绵不间。经三十年，以绳勒项，不令通气，亦不喘息。喘息常在脐中，水底坐经得十日、五日亦可矣。以独行此事，功效如前。若觅得真，更须修道。此事乃是一门，不可不作也。